Dinornithiformes
Sceletus Dinornis novaezealandiae, typi ordinis Animalia — Chordata Classis : Aves  Infraclassis : Palaeognathae  Ordo : †Dinornithiformes  Bonaparte, 1853     Palaeontologia Miocaeno – Holocaenum, Formula:Geological range Subdivisiones: Subgreges Synonyma * Dinornithes Gadow, 1893 Immanes Newton, 1884 Species typica †Dinornis novaezealandiae Owen, 1843 Dinornithiformes sunt exstinctus avium volare nequientium ordo infraclassis Palaeognatharum. Cui ordini sunt novem species in sex genera digestae, omnes solum in Nova Zelandia endemicae. Maximae species, Dinornis robustus et Dinornis novaezelandiae, circiter 3.6 metra altae (collo extento) et circa 230 chiliogrammata ponderis erant. Aestimationes numeri harum avium circa annum 1280, cum Polynesiani colonias in Novam Zelandiam deducere inciperent, inter 58 000 et 2.5 fere milliones variant. Aves artissime dinornithiformibus cognatae secundum studia genetica sunt Tinamidae, aves Americae Australis et Mediae, quae volare possunt, olim grex sororius palaeognatharum habitae. Novem species dinornithiformium erant solae aves quae alis vestigialibus, proprietatibus etiam omnium aliarum palaeognatharum, omnino carebant. Erant maxima animalia terrestria et herbivora praevalentia in silva, terra fruticum, et oecosystematibus subalpinis in Nova Zelandia usque ad Maoros adventos, et praeda naturalis erant solum Hieraaeti moorei, maximae orbis terrarum speciei accipitridarum (nunc etiam exstinctae). Dinornithiformes exstincti sunt ducentos fere annos post homines adventos, plerumque propter nimium venationis. Dinornithiformes vulgo moa (ambo singularis et pluralis) universe appellantur, ex vocabulo Maoriana.